recursal/SuperWikiNEXT-32B huggingface dataset:
**இலக்கியத்தில் இசைக்கருவிகள்**  பழந்தமிழ் மக்கள் நுட்பமான இசைப் புலமையும், இசை இலக்கண அறிவும் பெற்றிருந்தனர். தொல்காப்பியம், எட்டுத்தொகை, பத்துப்பாட்டு, சிலப்பதிகாரம் ஆகிய நூல்கள் இசை பற்றிக் கூறுகின்றன.

இசைக் குறிப்புகள்
-----------------

சங்க இலக்கியங்களில் குறிப்பாகப் பதிற்றுப்பத்து, பரிபாடல் போன்ற நூல்களில் இசைப் பற்றிய குறிப்புகள் நிரம்பக் கிடைக்கின்றன.

இசைக் கலைஞர்கள்
---------------

பெரும்பாணாற்றுப்படை, சிறுபாணாற்றுப்படை, பொருநராற்றுப்படை போன்ற நூல்களின் மூலம் இசைக் கலைஞர்கள் பற்றிய செய்திகள் பல கிடைக்கின்றன. தொல்காப்பியமும் இசை, பண் பற்றி கூறுகிறது.

யாழ்
----

கர்நாடக இசையின் பெருமை மிகுந்த இசைக் கருவிகளான வீணை, கோட்டுவாத்தியம் ஆகியவற்றுக்கு இணையாகத் தமிழிசையில் சொல்லப்படும் இசைக்கருவி யாழ் ஆகும். வீணைப் பற்றியக் குறிப்புகள் பல இலக்கியங்களில் காணப்பட்டாலும், யாழிசைக்கு ஒரு சிறப்பான இடம் தரப்பட்டிருப்பதைக் காணமுடிகிறது. வீணையைப் போன்றே யாழும் கம்பி, நரம்புகளை இழுத்துக் கட்டப்பட்டுக் கைகளால் இசைக்கப்படும் கருவியாக இருந்திருக்கிறது.

திருமறையில் சொல்லப்பட்ட இசைக் கருவிகள்
--------------------------------------

திருமறையில் சொல்லப்பட்ட இசைக் கருவிகளான வீணை, கொக்கரை, கொடுமுழா முதலியவைப்பற்றி கல்லாடம் நூலில் விளக்கங்கள் காணப்படுகின்றன.

குழல்
-----

பன்னிரண்டாவது திருமுறையான பெரியபுராணத்தில் மற்றொரு இசைக் கருவியான குழல் செய்வதைப் பற்றியும், இசைப்பதைப் பற்றியும் குறிப்புகள் உள்ளன.

படிமலர்ச்சி
-----------

இலக்கியத்தில் உள்ள இசைக் கருவிகளை நரம்புக் கருவி, காற்றுக் கருவி, தோற்கருவி ஆகியவற்றை முறையே யாழ், குழல், முழவு எனப் பொதுப்படக் கூறுவர்.இவை ஒவ்வொன்றிற்கும் உரிய பல்வேறு வகைக் கருவிகளை உருவாக்கினர். இசையின் பரிணாம வளர்ச்சிக்கு இவைப் பெரிதும் உதவின. இவையே பின்னர் பல்வேறு இசைக் கருவிகள் உருவாக வழிவகுத்தன. நான்கு நிலத்திற்கும் இசை, இசைக்கருவிகள் கருப்பொருளாக இருந்துள்ளமைக் குறிப்பிடத்தக்கது.

பார்வை நூல்
-----------

உழிஞை - தமிழியல் ஆய்வு வரலாறு - முனைவர்பட்ட ஆய்வாளர்கள், சென்னைப் பல்கலைக்கழகம், நறுமுகை வெளியீடு.
**உப்பலபாடு பறவைகள் சரணாலயம்** (Uppalapadu Bird Sanctuary) என்பது இந்தியாவின் ஆந்திர மாநிலத்தில் உள்ள குண்டூர் நகரத்திற்கு அருகில் உள்ள உப்பலபாடுவில் அமைந்துள்ளது. சைபீரியா, ஆத்திரேலியா போன்ற பல்வேறு நாடுகளிலிருந்து குடிபெயர்ந்த மஞ்சள் மூக்கு நாரைகள், கூழைக்கடாக்கள் மற்றும் பிற பறவைகள் கிராம நீர்நிலைகளை கூடு கட்ட பயன்படுத்துகின்றன. 

இந்த சரணாலயம் 25 ஆண்டுகளுக்கு முன்பு இங்கு நிறுவப்பட்டது. 2002 ஆம் ஆண்டில், உப்பலபாடு பறவைகள் சரணாலயம் குளம் வனத்துறையால் கையகப்படுத்தப்பட்டது. தற்போது கிராம சுற்றுச்சூழல் மேம்பாட்டுக் குழுவின் கட்டுப்பாட்டில் உள்ளது. பறவைகள் முட்டையிடுவதற்கு ஏற்ற சூழல் இருப்பதாலும், அவைகளுக்கான உணவு கிடைப்பதாலும் பெருமளவு பறவைகள் இங்கு வருகின்றன. இது சீனா, நேபாளம், இமயமலை, நைஜீரியா, இலங்கை, ஆப்பிரிக்கா போன்ற நாடுகளைச் சேர்ந்த பறாவைகளின் புகழிடமாகும். 

இந்த நீர்நிலைகளில் பறவைகளின் எண்ணிக்கை முன்பு சுமார் 12,000 ஆக இருந்தது. இருப்பினும் தற்போது குறைந்து வரும் வாழ்விடம் காரணமாக சமீபத்தில் சுமார் 7000 பறவைகள் மட்டுமே இந்த ஆண்டு வாழ்விடத்தில் வளர்கின்றன. ஆனால் செயற்கை மரங்களைச் சேர்ப்பது, உள்ளூர் விழிப்புணர்வு, குளங்களுக்கு சரியான நீர் வழங்கல் போன்ற சில முயற்சிகளும் நடந்துள்ளன.   கூழைக்கடாக்களின் எண்ணிக்கை 1500 க்கும் அதிகமாக இருக்கலாம். 

 உப்பலபாடு பறவைகள் சரணாலயத்தில் பறவைகள்
 உப்பலபாடு பறவைகள் சரணாலயத்தில் பறவைகள்

அணுகல்
------

குண்டூரிலிருந்து 8 கி.மீ தூரத்தில் உப்பலபாடு அமைந்துள்ளது. இது பெடகாகனி மண்டலத்தில் அமைந்துள்ளது. சாலை வழியாகவே இதை அடைய முடியும். தவிர வேறு எந்த தொடர் வண்டி வசதியும் இல்லை. விமானம் மூலம் கன்னவரத்தை அடைந்து வேறு வாகனம் மூலம் 52 கி.மீ. பயணித்து இந்த இடத்தை அடையலாம். தொடர் வண்டி வசதி குண்டூர் வரை உள்ளது. அங்கிருந்து 8 கி.மீ. தூரத்தில் இந்த பறாவிகள் சரணாலயம் அமைந்துள்ளது.

மேற்கோள்கள்
-----------

1. ↑  "Uppalapadu Bird sanctuary". Archived from the original on 2006-12-14. .
2. ↑  "Preparing for the Winged visitors". *Online edition of The Hindu* (Chennai, India). 2007-07-11. Archived from the original on 2007-11-20. .
3. ↑  "Siberian birds attract visitors". *Online edition of The Hindu* (Chennai, India). 2006-12-29. Archived from the original on 2007-01-04. .
4. ↑  "Villagers come to aid of Uppalapadu bird sanctuary". *The Hindu* (Chennai, India). 2005-07-20. Archived from the original on 2006-12-14. .

வெளி இணைப்புகள்
---------------

விக்கிமீடியா பொதுவகத்தில்,  
 ***Birds of the Uppalapadu Bird Sanctuary***   
என்பதின் ஊடகங்கள் உள்ளன.
**இலக்கியவீதி இனியவன்** (பிறப்பு: *லட்சுமிபதி*, 20 ஏப்ரல் 1942 - 2 சூலை, 2023 ) என்பவர் ஒரு தமிழக தமிழ் எழுத்தாளர் ஆவார். இலக்கியவீதி என்ற அமைப்பை ஏற்படுத்தி அதன் வழியாக இலக்கியக் கூட்டங்கள், புத்தக வெளியீடுகள் போன்றவற்றை செய்து இளம் படைப்பாளிகளை ஊக்குவித்து வந்தார்.

வாழ்க்கை வரலாறு
---------------

இனியவனின் செங்கல்பட்டு மாவட்டம், வேடந்தாங்கலை அடுத்த விநாயகநல்லூரில் வீராசாமி பங்கஜமாள் இணையருக்கு மகனாக 20 ஏப்ரல் 1942 அன்று பிறந்தார். பள்ளி இறுதிவரை படித்துள்ளார். ஒன்பதாம் வகுப்பு படித்துக் கொண்டிருந்தபோது ஒரு சிறுவர் இதழ் நடத்திய போட்டிக்கு கதை எழுதி அனுப்பி முதற் பரிசு பெற்றார். அதைத் தொடர்ந்து நிறைய எழுத ஆரம்பித்தார். ஆனந்த விகடனின் முத்தி பல இதழ்களில் இவருடைய கதைகள் வெளிவரத் தொடங்கின. சிறுகதை புதினங்களுக்கான போட்டிகளில் பரிசுகளையும் பெற்றார். தன் இலக்கிய அறிவை வளர்த்துக் கொள்ள பல தமிழ்க் கவிஞர்கள், எழுத்தாளர்களின் நூல்களை படிக்ககத் தொடங்கினார்.

இலக்கியக் கூட்டங்கள், புத்தக வெளியீடுகள் போன்றவற்றை செய்தை நோக்கமாக கொண்டு 1977, சூலை 10 ஆம் நாள் மதுராந்தகத்தில் இலக்கியவீதி என்ற அமைப்பை உருவாக்கினார். இந்த அமைப்பின் குறிக்கோளுரையாக *வீடு தோறும் கலையின் விளக்கம்; வீதி தோறும் தமிழின் வெளிச்சம்* என்பது இருந்தது. இந்த இலக்கிய அமைப்பின் சார்பில் மாதம் தோறும் இலக்கியச் சந்திப்புகள் நடத்தபட்டன. அதில் எழுத்தாளர்களை அழைத்து, அறிமுகப்படுத்தி கவிதை, கட்டுரை, சிறுகதை, திறனாய்வு, விவாதங்கள் என பலவகையான நிகழ்ச்சிகளை நடத்துயுள்ளார். சிறுகதை போட்டிகள் நடத்தபட்டு அதில் தேர்ந்தெடுக்கபடும் சிறுகதைகள் ஆண்டின் இறுதியில் நூல் வடிவத்திற்கு கொண்டுவரப்பட்டன. இவர் தனி இலக்கிய அமைப்பின் சார்பில் இலக்கியக் கூட்டங்களை மதுராந்தகத்தில் மட்டுமல்லாமல் தமிழ்நாட்டின் பல நகரங்களிலும் நடத்தியுள்ளார். மேலும் தமிழ்நாடு தாண்டி தில்லி, அந்தமான் தீவுகள் என தொடங்கி சிங்கப்பூர், மலேசியா உள்ளிட்ட வெளி நாடுகளிலும் தன் இலக்கிய நிகழ்ச்சிகளை நடத்தியுள்ளார்.

படைப்புகள்
----------

இவர் 205 க்கும் மேற்பட்ட சிறுகதைகளையும், 17 குறும்புதினங்களையும், 15 புதினங்களையும் எழுதியுள்ளார். வேடந்தாங்கல் என்ற பெயரில் பறவையியல் நூல் ஒன்றையும், இரண்டு பயண இலக்கிய நூல்களையும், உத்திரமேரூர் உலா என்ற பெயரில் செங்கல்பட்டு மாவட்டத்தின் அகநாட்டு வரலாற்று நூல் ஒன்றையும் எழுதியுள்ளார்.

விருதுகள்
---------

* அமெரிக்க தமிழ்ச் சங்க கூட்டமைப்பின் மாட்சிமை விருது
* வேலூர் கம்பன் கழக விருது
* கண்ணப்பன் அறக்கட்டளையின் இலக்கிய நாயனார் விருது

இறப்பு
------

இலக்கியவீதி இனியவன் மூப்பினால் தன் 81வது வயதில் 2, சூலை, 2023 அன்று இறந்தார்.

மேற்கோள்கள்
-----------

1. ↑  வல்லிக்கண்ணன், வாழ்க்கைச் சுவடுகள், நூல் பக்கம் 205, முதல் பதிப்பு ஆகஸ்டு 2001
2. ↑  "Tamilonline - Thendral Tamil Magazine - நேர்காணல் - வாசக ரசனையை மழுங்கடித்து விட்டது ஊடகங்களின் குற்றமே: இலக்கியவீதி இனியவன்". *www.tamilonline.com*. 2023-07-08 அன்று பார்க்கப்பட்டது.
3. ↑  லக்ஷமி பாலசுப்பிரமணியன், கடுவெளி, முத்திரை பதித்த முன்னோடிகள்: இலக்கியவீதி இனியவன்! தினமணி 29, சூலை, 2018
4. ↑  "இலக்கிய வீதியில் கரைந்து போன இனியவன்! - Dhinasari Tamil". *dhinasari.com* (ஆங்கிலம்). 2023-07-04. 2023-07-08 அன்று பார்க்கப்பட்டது.
ஆங்கொங்கைச் சேர்ந்த சீருடையுடனான குருளைச் சாரணர்கள்
இந்தோனேசியாவைச் சேர்ந்த சீருடையுடனான குருளைச் சாரணர்கள்
**குருளைச் சாரணர் இயக்கம்** என்பது (Cub Scout) உலகம் பூராகவும் காணப்படும் சாரணர் இயக்கத்தின் ஒரு பகுதியாகும். இது 7 வயது தொடக்கம் 11 வயது வரையிலான ஆண் பிள்ளைகளுக்கான ஒரு இயக்கம் ஆகும். இதன் உண்மையான விரிவாக்கம் *ஒநாய்க் குருளையினர்* (Wolf Cubs) என்பதாகும், எனினும் சுருக்கமாக குருளைச் சாரணர் (Cubs) எனவே அழைப்பதுண்டு. இது ஆண் பிள்ளைகளுக்கே உரித்தானது எனினும் 1990 ஆம் ஆண்டில் இருந்து அமெரிக்காவை தவிர்ந்த, சில நாடுகளில் இரு தரப்பினருக்கும் பொதுவானதாகவே காணப்படுகின்றது. இன்னும் சில நாடுகளில் குருளைச் சாரணர் இயக்கத்தின் ஒரு பகுதியான கடற் சாரணர் இயக்கமும் காணப்படுகின்றது.

நிறுவுனர்
---------

குருளைச் சாரணர் இயக்கமானது 1916 ஆம் ஆண்டில் சாரணியத் தந்தையான பேடன் பவலால் நிறுவப்பட்டது.

இவற்றையும் பார்க்க
------------------

* பேடன் பவல்
* சாரணர் இயக்கம்

மேற்கோள்கள்
-----------

1. ↑  "The History of Scouting". ScoutBaseUK. 2007-08-18 அன்று மூலம் பரணிடப்பட்டது. 2006-07-22 அன்று பார்க்கப்பட்டது.
கதிர் மருத்துவத்தில் **வடிகட்டி** (*filter*) என்பது மென் எக்சு கதிர்களைத் தனியாகப் பிரித்து தேவையான கதிர்களை மட்டும் வெளிவிடும் ஓர் அமைப்பு ஆகும்.

எக்சு கதிர் கருவியில் குவியத்தில் தோன்றும் கதிர்கள் பல அலை நீளங்களையும் கொண்டுள்ளன. அலை நீளம் கூடிய கதிர்கள் எவ்விதத்திலும் கதிர் படம் எடுக்கப் பயன்படாது. அது நோயாளிக்கு வீணாகக் கதிர் ஏற்பளவினைக் கொடுக்கும். இந்த மென் கதிர்களை அகற்ற வடிகட்டிகள் பயன்படுத்தப் படுகின்றன. பொதுவாக அலுமினியம் தகடுகள் இதற்காக உபயோகப்படுகின்றன. பன்னாட்டுக் கதிரியல் காப்புக் கழகத்தின் (ICRP ) பரிந்துரைப்படி கதிர்வீச்சுக்களுக்கு ஏற்ப பின்வரும் வடிகட்டிகள் பயன்படுத்தப்பட வேண்டும்:மருத்துவத்தின் ஒரு கூறே கதிரியல். நோயறி கதிரியல் எக்சு கருவிகளில் இது மாதிரியான வடிகட்டிகள் பெரிதும் மென்கதிர்களை அகற்றப் பயன்படுகின்றன.

* 70 Kv பெறப்படும் கதிர்களுக்கு 1.5 Al தகடு
* 100 Kv இல் பெறப்படும் கதிர்களுக்கு 2.0 Al தகடு
* 100 Kv இற்கு மேல் பெறப்படும் கதிர்களுக்கு 2.5 Al தகடு

மேற்கோள்கள்
-----------

* Fundamental physics of radiology- Massey and Meridith

வெளி இணைப்புகள்
---------------

* Filters in Radiography பரணிடப்பட்டது 2013-07-23 at the வந்தவழி இயந்திரம்
**பனமரம் ஊராட்சி** கேரளத்தின் வயநாடு மாவட்டத்தில் மானந்தவாடி வட்டத்தில் உள்ளது. இந்த ஊர் பனமரம் மண்டலத்திற்கு உட்பட்டது. இந்த ஊர் 80.9 சதுர கிலோமீட்டர் பரப்பளவைக் கொண்டது. இதன் வடக்கில் புல்பள்ளி, மானந்தவாடி ஆகிய ஊர்களும், ரிசர்வ் ஃபாரஸ்டும் உள்ளன. இதன் கிழக்கில் பூதாடி என்னும் ஊர் உள்ளது. தெற்கில் கணியாம்பற்றா, பூதாடி ஆகிய ஊர்கள் உள்ளன. மேற்கில் வெள்ளமுண்டா, எடவகா ஆகிய ஊர்கள் உள்ளன.

இது வயநாடு மாவட்டத்தின் நடுப்பகுதியில் உள்ளது. இது சுல்தான் பத்தேரியில் இருந்து 29 கிலோமீட்டர்க் தொலைவிலும், மானந்தவாடியில் இருந்து 12 கிலோமீட்டர் தொலைவிலும் உள்ளது.

மக்கள்தொகை
----------

2011 மக்கள்தொகை கணக்கெடுப்பின்படி பனமரத்தில் 2916 குடும்பங்களில் 6219 ஆண்கள் 6464 பெண்கள் என 12683 பேர் உள்ளனர். இதில் 1512 பேர் ஆறு வயதுக்கு கீழ் உள்ள குழந்தைகள். ஆண் பெண் பாலின விகிதம் 1039 ஆகும்.

இந்த ஊரின் அருகில் பழசிராஜாவின் கோட்டை உள்ளது. கிழக்குப் பகுதியில் சிதைந்த ஜைனக் கோயில் உள்ளது. இங்கிருந்து ஐந்து கிலோமீட்டர் தொலைவில் கம்பனி ஆறு பாய்கின்றது.

சான்றுகள்
---------

1. ↑  "Census of India : Villages with population 5000 & above". Registrar General & Census Commissioner, India. 2008-12-10 அன்று பார்க்கப்பட்டது.
2. ↑

| * பா
* உ
* தொ
வயநாடு மாவட்டத்தில் உள்ள நகரங்களும் ஊர்களும் |
| --- |
| மாவட்டத் தலைநகரம்: கல்பற்றா |
| வயநாடு | 
கல்பற்றா **·**  பனமரம் **·** புல்பள்ளி **·** மானந்தவாடி **·** மீனங்காடி **·**  சுல்தான் பத்தேரி **·**  வைத்திரி
 |
| ஆலப்புழை **·**  எறணாகுளம் **·**  இடுக்கி **·**  கன்ணூர் **·**  காசர்கோடு **·**  கொல்லம் **·**  கோட்டயம் **·**  கோழிக்கோடு **·**  மலப்புறம் **·**  பாலக்காடு **·**  பத்தனம்திட்டா **·**  திருவனந்தபுரம் **·**  திருச்சூர் **·**  வயநாடு |
செபராங் ஜெயாவின் **அருள்மிகு கருமாரியம்மன் கோயில்**, மலேசியாவில் உள்ள மிகப்பெரிய ராஜகோபுரம் அல்லது முக்கிய சிற்பக் கோபுரத்தைக் கொண்ட ஒரு தென்னிந்திய இந்துக் கோயிலாகும். 72 அடிகள் (22 m) உயரத்தில் உள்ளது. ராஜகோபுரத்தின் நுழைவாயில், 21 அடி (6.4 m) உயரம் மற்றும் 11 அடி (3.4 m) அகலம், மலேசியாவில் மிகப்பெரியது.

அருள்மிகு கருமாரியம்மன் கோயில், மலேசியாவில் உள்ள பல இந்துக் கோயில்களைப் போலவே, நூறு ஆண்டுகளுக்கு முன்பு பேராய் பதுமா தோட்டத்தில் வசிக்கும் தோட்டத் தொழிலாளர்களின் தேவைகளைப் பூர்த்தி செய்யும் தோட்டக் கோயிலாக அதன் தாழ்மையான தோற்றம் கொண்டது. எஸ்டேட் அமைந்துள்ள பகுதி 1970 களில் செபராங் ஜெயாவின் புதிய நகரமாக மாற்றப்பட்டது, இதன் விளைவாக அப்பகுதியில் இருந்த இரண்டு கோயில்கள் அகற்றப்பட்டன. ஆயினும்கூட, குடியிருப்பாளர்களின் வற்புறுத்தலுக்கு இணங்க, பினாங்கு மாநில அரசாங்கம் ஒரு புதிய இந்து கோவில் கட்டுவதற்கு ஒரு நிலத்தை வழங்கியது.

புதிய கோவிலின் பணி 1996ல் துவங்கியது. பணித்துறை அமைச்சர், டத்தோ ஸ்ரீ எஸ்.சாமி வேலு 16 பிப்ரவரி 1997 அன்று கோவிலுக்கு அடிக்கல் நாட்டினார். இந்த கோவில் RM2.3 மில்லியன் செலவில் கட்டி முடிக்கப்பட்டு, கிராமப்புற தென்னிந்தியர்களின் தாய் தெய்வமான அருள்மிகு கருமாரியம்மனுக்கு அர்ப்பணிக்கப்பட்டது.

மேலும் பார்க்கவும்
------------------

* மலேசியாவில் உள்ள இந்துக் கோயில்கள்

குறிப்புகள்
-----------

1. ↑  "Devi Karumariamman Temple : Devi Karumariamman Devi Karumariamman Temple Details | Devi Karumariamman - Tiruverkadu | Tamilnadu Temple | தேவி கருமாரியம்மன்". *temple.dinamalar.com*. 2021-11-26 அன்று பார்க்கப்பட்டது.
2. ↑  "Arulmigu Karumariamman Temple, Seberang Jaya | NRI | NRI latest news | NRI updated news | NRI tamil news ::". *www.dinamalar.com*. 2021-11-26 அன்று பார்க்கப்பட்டது.
**உப்பல்** (*Uppal*) என்பது இந்திய மாநிலமான தெலங்காணாவின் ஐதராபாத்தின் கிழக்குப்பகுதியிலுள்ள புறநகர் பகுதியாகும். இது மெட்சல்-மல்கஜ்கிரி மாவட்டத்தில் கீசரா வருவாய் பிரிவில் உப்பல் மண்டலத்தின் மண்டல தலைமையகம் ஆகும்.  இது பெருநகர ஐதராபாத்து மாநகராட்சியின் வட்டம் எண் 2 ஐ உருவாக்குகிறது.

பெருநகர ஐதராபாத்து மாநகராட்சியில் இணைவதற்கு முன்னர் இது ஒரு நகராட்சியாக இருந்தது.  குர்த் மற்றும் காலன் என்ற சொற்கள் முகலாயர் காலத்திற்கு முந்தைய நிர்வாக சொற்களாகும். ஒரே பெயரில் இரண்டு பகுதிகளை வேறுபடுத்துகின்றன. குர்த் என்றால் "சிறியது" என்றும் கலான் என்றால் "பெரியது" என்பது பாரசீக மொழியிலிருந்து எடுக்கப்பட்டது.

புள்ளிவிவரங்கள்
---------------

2001 இந்திய மக்கள் தொகைக் கணக்கெடுப்புப்படி, உப்பல் கலானின் மக்கள் தொகை 118,259 என்ற அளவில் இருந்தது. இதில் ஆண்கள் 52% எனவும், பெண்கள் 48% எனவும் இருந்தனர். இதன் சராசரி கல்வியறிவு விகிதம் 73% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 80%, பெண் கல்வியறிவு 66% ஆகும். ஊரின் மக்கள் தொகையில் 12% 6 வயதுக்குட்பட்டவர்கள்.

1991இல், இது 78,644 மக்கள் தொகையைக் கொண்டிருந்தது. 10 ஆண்டுகளில் (1991-2001) இந்த பகுதியின் வளர்ச்சி விகிதம் சுமார் 56 சதவீதமாக இருந்தது.

மத இடம்
-------

சொரூப் நகர் குடியிருப்பில் அமைந்துள்ள கரிகிரி வெங்கடேசுவரா சுவாமி கோயில் நன்கு அறியப்பட்ட மத இடங்களில் ஒன்றாகும்.

மேற்கோள்கள்
-----------

1. ↑  "Medchal−Malkajgiri district" (PDF). *New Districts Formation Portal*. 30 November 2016 அன்று மூலம் (PDF) பரணிடப்பட்டது. 11 October 2016 அன்று பார்க்கப்பட்டது.
2. ↑  "Greater Hyderabad Municipal Corporation". *www.ghmc.gov.in*. 1 January 2016 அன்று மூலம் பரணிடப்பட்டது. 2 November 2016 அன்று பார்க்கப்பட்டது.
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**பின் அமைப்பியத் திறனாய்வு** (Post-Structuralist criticism) என்பது, பின் அமைப்பியக் கொள்கைகளை அடிப்படையாகக் கொண்ட ஒரு திறனாய்வைக் குறிக்கிறது. அறுபதுகளின் இறுதிப் பகுதியில் பிரான்சு நாட்டில் பின் அமைப்பியம் தோன்றியது. அமைப்பியத்தின் ஒரு வளர்ச்சி நிலையாக இது இருந்தாலும். பின் அமைப்பியம், அமைப்பியத்தோடு மாறுபடுகின்ற ஒரு கொள்கையாகவே உள்ளது. 

அமைப்பியத்தின் கீழ் படைப்புக்கும், படைப்பாளிக்கும் கொடுக்கப்பட்ட முக்கியத்துவம் பின் அமைப்பியத்தில் உரைக்கும் (text), வாசகனுக்கும் கொடுக்கப்பட்டது. இலக்கியம், வரையறுக்கப்பட்ட பொருள் கொண்ட, தன்னுள் முழுமையான ஒரு அமைப்பு என்ற முன்னைய கருத்தில் இருந்து இலக்கியம் வரையறையற்ற, பன்முகத் தன்மையோடு கூடிய பொருள் கொண்டது என்னும் மாற்றுக் கருத்து உருவானது. மொழியின் கூறுகளுக்கும் பொருளுக்கும் இடையே கட்டுப்பாட்டுக்குள் அடங்காதனவும், மேலெழுந்தவாரியுமான உறவுகளே காணப்படுகின்றன என்ற உண்மை பின் அமைப்பியத்துக்கு அடிப்படையை வழங்கியது எனலாம்.

### பின் அமைப்பியல்வாதிகள்:பிரெஞ்சு அறிஞர்கள்

1. ரோலன் பார்த்
2. தெரிதா
3. லக்கான்
4. ஃபூக்கோ

குறிப்புக்கள்
-------------

1. ↑  நடராசன், தி. சு. 2009. பக். 148, 149.

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎
* அமைப்பியத் திறனாய்வு
**நாகாலாந்து மாநில அருங்காட்சியகம்** (*Nagaland State Museum*) இந்தியாவின் நாகாலாந்து மாநிலத்தின் தலைநகரமான கோகிமாவில் உள்ள பயாவு மலையில் அமைந்துள்ளது. நாகாலாந்தின் கலை மற்றும் பண்பாட்டுத் துறையால் அருங்காட்சியகம் இயக்கப்படுகிறது. இந்த அருங்காட்சியகம் நாகாலாந்து முழுவதிலும் உள்ள பழங்கால சிற்பங்கள், பாரம்பரிய உடைகள், கல்வெட்டுகள் உள்ளிட்ட கலைப்பொருட்களின் விரிவான தொகுப்பை சேகரித்து, பாதுகாத்து, காட்சிப்படுத்துகிறது.  அருங்காட்சியகம் முதன்முதலில் 1970 ஆம் ஆண்டு நவம்பர் மாதம் 25 ஆம் தேதியன்று பொதுமக்களுக்கு திறக்கப்பட்டது  

நாகாலாந்தின் கலை மற்றும் பண்பாட்டு இயக்குநரகத்தால் இயக்கப்படும் இரண்டு அருங்காட்சியகங்களில் இதுவும் ஒன்றாகும்.

வரலாறு
------

கலை மற்றும் பண்பாட்டு இயக்குநரகம் (முன்னர் நாகா பண்பாட்டு நிறுவனம்) 1964 ஆம் ஆண்டு நவம்பர் மாதம் முதல் தேதியன்று உருவாக்கப்பட்டது. இதன் முக்கிய கவனம் *நாகா மக்களின் வாழ்க்கை மற்றும் பண்பாட்டு ஆராய்ச்சிக்கான* ஓர் ஆராய்ச்சி நூலகம் ஆகும். 

1970 ஆம் ஆண்டின் தொடக்கத்தில், நாகாலாந்து மாநில அருங்காட்சியக கட்டிடம் கட்டப்பட்டது. இதில் இயக்குனரகமும் இருந்தது. 1970  ஆம் ஆண்டு நவம்பர் 25 ஆம் தேதி, இனவரைவியல் காட்சியகம் கொண்ட இந்த அருங்காட்சியகம் பொதுமக்களுக்கு முறையாகத் திறக்கப்பட்டது.

மேற்கோள்கள்
-----------

1. ↑  "Nagaland State Museum : A window to the material and socio-cultural world of the Naga tribes". 13 October 2021 அன்று பார்க்கப்பட்டது.
2. 1 2 3  "Department of Art and Culture, Nagaland". *Department of Art and Culture, Nagaland*. 26 அக்டோபர் 2021 அன்று மூலம் பரணிடப்பட்டது. 13 October 2021 அன்று பார்க்கப்பட்டது.
3. ↑  "The State Museum". *Incredible India*. 13 October 2021 அன்று பார்க்கப்பட்டது.
தோட்டம் தலைப்புகள் பட்டியல்

பொருளடக்கம் :

* A
* B
* C
* D
* E
* F
* G
* H
* I
* J
* K
* L
* M
* N
* O
* P
* Q
* R
* S
* T
* U
* V
* W
* X
* Y
* Z

அ
-

அக்வாபோனிக்ஸ் -
அடி மண் -
அலங்காரத் தாவரம் -
அளறுகள் -
அறிமுகப்படுத்தப்பட்ட இனங்கள் -
ஆண்டுத் தாவரம் -
ஆணிவேர் தொகுப்பு -
ஆரஞ்செரி -
இருபருவத் தாவரம் -
இருபுற வெடிக்கனி -
இலை உதிர்ப்பி -
இலையுதிர் -
இலை -
உடல இனப்பெருக்கம் -
உயிர் உரம் -
உயிர் களைக்கொல்லி -
உரப்பாசனம் -
உரம் -
உருளைப்புழு -
உரோசா -
உலர் தாவரகம் -
உலர் மலர் -
ஊடுபயிர் முறை -
ஏதோன் தோட்டம் -
ஐகிபானா -
ஒட்டுதல் -
ஒருங்கிணைந்த தீங்குயிர் மேலாண்மை -
ஒருங்கிணைந்த தோட்டக்கலை
ஒளித்தொகுப்பு -
ஒற்றைச் சில்லு வண்டி -

க
-

கத்தரித்தல் (தாவரவியல்) -
கலன்றாவரம் -
களை வெட்டும் இயந்திரம் -
களைக்கொல்லி -
காய்கறி விவசாயம் -
காய்கறியியல் -
காற்று தடுப்பான் -
குமிழ் -
குமுகத் தோட்டம் -
கூட்டு நிலப்பரப்பு -
கூட்டெரு
கூட்டெரு -
கூட்டெரு -
கூரைத் தோட்டம் -
கொடி (தாவரம்) -
கொழு -
கோடரி
சப்பானியத் தோட்டம் -
சரளைக் கல் -
சிலை -
சினாம்பா -
சீனப் பூங்கா -
சேதனப் பசளை -
சொட்டு நீர்ப்பாசனம் -
தண்டு -
தாய் செடி -
தாவர உடலமைப்பியல் -
தாவர திசு வளர்ப்பு முறை -
தாவர நோயியல் -
தாவர புறஅமைப்பியல் -
தாவர வகைப்பாட்டியல் -
தாவர வளர்ப்பு -
தாவர வளரூக்கி -
தாவர வேலி -
தாவரப் பல்வகைமை -
தாவரப் பிறப்பாக்கம் -
தாவரம் -
தாவரவியல் பூங்கா -
தாவரவியல் பெயரிடலுக்கான அனைத்துலக நெறிமுறை -
தீங்குயிர்கொல்லி -
துணை நடவு முறை -
தோட்டக்கலை அறிவியல் -
தோட்டக்கலை சிகிச்சை -
தோட்டக்கலை தாவரவியல் -
தோட்டக்கலை தொழில்துறை -
தோட்டக்கலை -
தோட்டப் பகிர்வு -
தோட்டம் -
நகர்ப்புறத் தோட்டக்கலை -
நன்மை களை முறை -
நன்மை பயக்கும் பூச்சிகள் -
நாற்றங்கால் -
நாற்றுகள் -
நாற்றுமேடை -
நாற்றுமேடை -
நாற்று -
நிலத்தோற்றக் கலை -
நிலத்தோற்றம் -
நிலைக்குத்து வேளாண்மை -
நிலைகொள் வேளாண்மை -
நீர் களை அறுவடை இயந்திரம் -
நீர் வாழ்த் தாவரங்கள் -
நீர்க்குடுவை -
நீரியல் வளர்ப்பு -
நீரூற்றுக்கள் -

ப
-

பசுங்கூரை -
பசுமைக்குடில் -
பதி வைத்தல் -
பயிர் பாதுகாப்பு -
பயிர்ச்சுழற்சி -
பயிர் -
பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடு -
பயிரிடும்வகைப் பிரிவு -
பயிரிடும்வகை -
பரவுணித் தாவரம் -
பல்லாண்டுத் தாவரம் -
பல்லுயிர் சாகுபடி -
பல பயிர் முறை -
பழத் தோட்டம் -
பழம் -
பாபிலோனின் தொங்கு தோட்டம் -
பாரசீகப் பூங்கா -
பாரசீகப் பூங்கா -
பாரடைசுப் பூங்கா -
பாறைத் தோட்டம் -
பிரதிபலிக்கும் குளம் -
பின்புறத்தோட்டம் -
புதர் -
புதிர்வழி -
புல் அறுப்பி -
பூக்கும் தாவரம் -
பூந்துணர் -
பூந்தோட்டம் -
பொன்சாய் -
மகரந்தச் சேர்க்கை -
மண் பரிசோதனை -
மண் வகை -
மண்புழு உரம் -
மண்வளப்பாதுகாப்பு -
மரக்கறித் தோட்டம் -
மரம் -
மருத்துவ மூலிகைகள் -
மலர் அலங்காரம் -
மலர் சூத்திரம் -
மலர் -
மலரியல் -
மழைத்தூவான் -
மழைநீர் சேகரிப்பு -
மாடித் தோட்டம் -
மாறாப் பசுமை -
முளைகட்டிய பயறு -
முளைத்தல் -
மூடாக்கு -
மூலிகை நூல் -
மூலிகை மருத்துவம் -
மோனோகார்பிக் -
வளர்க்கப்பட்ட நாற்றங்கால் தோட்டம் -
வளர்ப்புப் பகுதிகள் -
வளி வளர்ப்பு -
வனத்தோட்ட வளர்ப்பு முறை -
வித்து உறங்குநிலை -
வித்து -
விதைப் பரிமாற்று -
விதைப்பந்து -
வேர்ப் பாலம் -
வேர் -
வேலி (எல்லை) -

பட்டியல்
--------

மூலிகைகள் பட்டியல் – கீரைகளின் பட்டியல் –
தாவரங்களின் உயிரியல் வகைப்பாடு –

வெளி இணைப்புகள்
---------------

* வீட்டுக் காய்கறி தோட்டம் பரணிடப்பட்டது 2009-04-14 at the வந்தவழி இயந்திரம்
**பண்டிதர் பினோதானந்த் ஜா** என்று அழைக்கப்படும் **பினோதானந்த் ஜா** (*Binodanand Jha*)(17 ஏப்ரல் 1900 - 1971) இந்திய அரசியல்வாதி ஆவார். இவர் தற்பொழுது சார்கண்டில் உள்ள பைத்யநாத்தாம் தியோகர் மாவட்டத்தைச் சேர்ந்தவர். இவர் கொல்கத்தா பல்கலைக்கழகத்தின் கீழ் உள்ள மத்திய கொல்கத்தா கல்லூரியில் (இப்போது மௌலானா ஆசாத் கல்லூரி) கல்வி பயின்றார். பிப்ரவரி 1961 முதல் அக்டோபர் 1963 வரை பீகார் முதல்வராக இருந்தார். இவர் 1971-ல் பீகாரின் தர்பங்கா தொகுதியிலிருந்து இந்திய நாடாளுமன்றத்தின் கீழ் சபையான 5வது மக்களவைக்கு உறுப்பினராகத் தேர்ந்தெடுக்கப்பட்டார். இவர் 1948-ல் பீகாரின் இந்திய அரசியல் நிர்ணய சபையின் உறுப்பினராக இருந்தார்.

இளமை
----

ஜா, (காங். ) பீகார்-தர்பங்கா-1971, மறைந்த ஸ்ரீ சச்சிதா நந்த் ஜாவின் மகன் ஆவார். இவர் 1900ஆம் ஆண்டு ஏப்ரல் 17 ஆம் தேதி சந்தால் பர்கானா மாவட்டத்தில் உள்ள தியோகர் என்ற இடத்தில் பிறந்தார். கொல்கத்தா மத்திய கல்லூரியில் கல்வி பயின்றார். இவர் 1932-ல் பிரமிளா ஜாவை மணந்தார். இவர்களுக்கு இரண்டு மகன்கள் இருந்தனர். இவர் விவசாய குடும்பத்தினைச் சார்ந்தவர். சமூக சேவைகளிலும் ஈடுபட்டவர்.

வகித்தப் பதவிகள்
----------------

1. உறுப்பினர்
(i) தியோகர் நகராட்சி, 1924-27
(ii) பயணிகள் குழுவின் இடங்கள், 1925-28
(iii) 1936 மற்றும் 1946 முதல் பீகார் சட்டமன்றம்
2. நாடாளுமன்ற செயலாளர், பீகார், 1936-38
3. 1946-ல் உள்ளாட்சி சுயாட்சி, மருத்துவம், தொழிலாளர் மற்றும் வருவாய்த் துறை அமைச்சர்
4. உறுப்பினர், அரசியல் நிர்ணய சபை, 1948

சமூக சேவை
---------

காங்கிரசு, சர்க்கா சங்கம் மற்றும் காதி ஆணையம் ஆகியவற்றின் கீழ் கிராமோத்யோக் நூற்பாளர் நலனுக்காக நிறுவனங்களை நடத்துதல்.

பொழுதுபோக்கு. - செய்தித்தாள் துணுக்குகள்.

பிடித்த பொழுது போக்கு மற்றும் பொழுதுபோக்கு. - புத்தக வாசிப்பு மற்றும் யோகா.

சிறப்பு ஆர்வங்கள்
-----------------

பழங்குடியினர் மற்றும் பிற்படுத்தப்பட்ட வகுப்பினர் மற்றும் ஊராட்சி தொடர்பான பிரச்சனைகள்.

வெளியீடுகள்
-----------

1928-ல் சந்தால் பர்கானாவில் பன்னிரண்டு கட்டுரைகளை எழுதியுள்ளார்.

வெளிநாட்டுப் பயணங்கள்
---------------------

பிரான்சு, இங்கிலாந்து, சுவிட்சர்லாந்து, ஜெர்மனி மற்றும் பிற ஐரோப்பிய நாடுகள்.

மேற்கோள்கள்
-----------

1. ↑  "States of India since 1947". World Statesman. 10 April 2018 அன்று பார்க்கப்பட்டது.
2. ↑  Law Kumar Mishra (22 March 2013). "First Bihar assembly: Down memory lane". *தி டைம்ஸ் ஆஃப் இந்தியா*. 10 April 2018 அன்று பார்க்கப்பட்டது.

வெளி இணைப்புகள்
---------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**உப்சாலா பொது பெயர்ப்பட்டியல்** (*Uppsala General Catalogue*, UGC) என்ற பெயர்ப்பட்டியலில்வட துருவத்தில் இருந்து தெரியக்கூடிய 12921 விண்மீன் திரள்கள் பட்டியலிடப்பட்டுள்ளன. இந்த அட்டவணை முதன்முதலில் 1973 ஆம் ஆண்டில் வெளியிடப்பட்டது.. வடக்கில் நடுவரை விலக்கம் -02°30' மற்றும் 1.0 கட்டுப்படுத்தும் கலை கோண விட்டம் அல்லது 14.5 கட்டுப்படுத்தும் தோற்ற ஒளிப்பொலிவு கொண்ட அவசியமான அனைத்து விண்மீன் திரள்களையும் இப்பட்டியல் உள்ளடக்கியுள்ளது. இத்தரவுகளூக்கான முதன்மை ஆதாரமாக இருப்பது பாலோமர் வானாய்வக விண் அளக்கைத் துறையின் (POSS) வரைபட நிழ்ற்படங்களாகும். மேலும் இப்பட்டியலில் 1.0 கலை கோண விட்டத்திற்கு குறைவாக உள்ள விண்மீன் திறள்களும் பெயர்ப்பட்டியலில் 14.5 தோற்ற ஒளிப்பொலிவுக்கு அதிகமாக உள்ள விண்மீன் திறள்கள் மற்றும் விண்மீன் திறள் கொத்துகளூம் உள்ளடங்கியுள்ளன (CGCG). 

Dwarf galaxy UGC 1281.
இந்த அட்டவணையில் விண்மீன் திரள்கள் பற்றிய விவரிப்புகள் மற்றும் அவற்றைச் சுற்றியுள்ள சுற்றுச்சூழல், பாரம்பரிய வகைப்பாட்டுத் திட்டங்கள் மற்றும் தட்டையான விண்மீன் திரள்களின் இருப்பிடக் கோணங்கள் ஆகியத் தரவுகள் இடம்பெற்றுள்ளன. அச்சில் காணப்பட்ட விண்மீன் திறள்களின் படங்களில் விண்மீன் திறள்களின் விட்டங்கள் இடம்பெற்றிருந்தன. இவை தவிர வகைபாடுகள், விவரிப்புகள் முதலியன அளிக்கப்பட்டு இயன்றவரையில் விண்மீன் திறள்களின் தோற்றத்தை துல்லியமாகக் கணக்கிட வழிசெய்தன. விண்பொருட்களை அடையாளம் காண்பதற்கு எது அவசியமாகத் தேவைப்பட்டதோ அவை மட்டுமே ஆள்கூறுகளின் துல்லியமெனக் கொள்ளப்பட்டது.

பின்னிணைப்பு
------------

உப்சாலா பொது பெயர்ப்பட்டியல் பின்னிணைப்பு சுருக்கமாக ( உபொபெபி) ஒன்றும் இப்பட்டியலுடன் இணைந்துள்ளது.

மேற்கோள்கள்
-----------

1. ↑  Peter Nilson. "The Uppsala General Catalogue of Galaxies".. பார்த்த நாள்: 2011-01-30.
2. ↑  "A slashing smudge across the sky". *www.spacetelescope.org*. ESA/Hubble. 2 December 2014 அன்று பார்க்கப்பட்டது.

இவற்றையும் காண்க
----------------

* உப்சாலா
* உப்சாலா வானியல் ஆய்வகம்
* ராயல் அறிவியல் கழகம், உப்சாலா
உப்பு மற்றும் பிற கனிமங்கள் கலந்த நீரிலிருந்து உப்பை நீக்கும் செயல்முறை **உப்பகற்றல்** எனப்படும். மண்ணிலிருந்து உப்பகற்றுவதையும் இந்த சொல் சுட்டலாம். இந்தக் கட்டுரை நீரிலிருந்து உப்பை அகற்றுவதைப் பற்றியது ஆகும்.

உப்பகற்றல் செய்நுட்பம் ஏற்கனவே இருந்தாலும், அவற்றிற்கான கட்டமைப்பு ஆற்றல் உள்ளீடுகள் பெரிது. ஆகையால் உப்பகற்றி நீர் பெறுவது அதிக விலை கொடுக்க வேண்டி வருகிறது. எனினும் மக்கள் தொகை அதிகரிப்பால் நன்னீர் தேவை அதிகரித்து வருகிறது. அதேவேளை சூழல் மாசுறுதலால் நன்னீர் வளங்கள் அருகி வருகின்றன. இந்த நீரின் விலை உயர்ந்து, உப்பகற்றி நீர் பெறும் நிலை வந்துள்ளது. மேலும், சவுதி அரேபியா போன்ற நீர்வளம் மிக அருகிய நாடுகளில் இது தவிர்க்க முடியாத ஒரு தேவையாகவும் இருக்கிறது.

தமிழ்நாட்டில் உப்பகற்றல்
------------------------

 
விக்கிசெய்தியில்
***கடல்நீரைக் குடிநீராக்குதல்: தமிழகத்தில் புதிதாக 2 உற்பத்தி நிலையங்கள் அமைக்கப்படவுள்ளன***
தொடர்பான செய்திகள் உள்ளது.


 
விக்கிசெய்தியில்
***கடல்நீரைக் குடிநீராக்கும் இரண்டாவது உற்பத்தி நிலையம், தமிழகத்தில் தொடங்கி வைக்கப்பட்டது***
தொடர்பான செய்திகள் உள்ளது.

வெளி இணைப்புகள்
---------------

* India develops world's first floating desalination plant பரணிடப்பட்டது 2007-10-09 at the வந்தவழி இயந்திரம்
* Desalination plant first phase to be over by May பரணிடப்பட்டது 2008-11-01 at the வந்தவழி இயந்திரம்
**லிம்லா** (Limla) என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

21.17367° வடக்கு 72.70794° கிழக்கு என்ற அடையாள ஆள்கூறுகளில் லிம்லா பரவியுள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இவ்வூரின் மக்கள் தொகை 6,622 ஆகும். இம்மக்கள் தொகையில் 56 விழுக்காடு நபர்கள் ஆண்கள் மற்றும் 44 விழுக்காடு நபர்கள் பெண்கள் ஆவர். லிம்லா நகரின் படிப்பறிவு சதவீதம் 75% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 79% மற்றும் பெண்களின் படிப்பறிவு சதவீதம் 70% ஆகும். மக்கள் தொகையில் 11 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
மரபுவழி நீள்வட்டச் செல்லிய நோயாளிகளின் இரத்தப் படலத்தில் 60% முதல் 70% சதவீதம் வரை காணப்படும் எல்லிப்டோசைட்டுகள்
காணப்படுகின்றன.
**எல்லிப்டோசைட்டுகள்** *(Elliptocytes)* என்பவை அசாதாரணமான வடிவங்கொண்ட இரத்தச் சிவப்பு அணுக்களைக் குறிக்கின்றன. இவை ஒவலோசைட்டுகள் என்ற பெயராலும் அழைக்கப்படுகின்றன. முட்டை வடிவம் முதல் தடி அல்லது பென்சில் வடிவம் வரையிலான நீள்வட்டம் முதல் நீள்வடிவங்களில் இவை காணப்படுகின்றனா. இரத்தநிறமியான ஈமோகுளோபின் இந்நீள்வடிவ செல்களின் முனைகளில் குவிந்து அடர்த்தியாகவும் நடுப்பகுதியில் சாதாரண வெளிர் நிறமும் கொண்டுள்ளதை ஒளிநுண்ணோக்கி மூலம் உற்றுநோக்கும்போது காணமுடிகிறது. அரிவாள் செல்கள் போல கூர்மையாக இல்லாமல் இச்செல்களின் விளிம்புகள் வளைந்து காணப்படுகின்றன. 

கண்ணாடித் தகட்டின் மீது பூசப்பட்ட இரத்த மாதிரியில் 1% எல்லிப்டோசைட்டுகள் காணப்படுவது சாதாரண நிலையாகும். 

அசாதாரண இந்த சிவப்பு இரத்த அணுக்கள் கீழ்கண்ட இரத்தக் கோளாறுகள் உள்ள நோயாளிகளின் இரத்தப் படலங்களில் அதிக எண்ணிக்கையில் காணப்படுகின்றன: 

* மரபுவழி நீள்வட்டச் செல்லியம்
* தென்கிழக்கு ஆசிய நீள்வட்டச் செல்லியம்
* தலசீமியா எனப்படும் இரத்த அழிவுச்சோகை
* இரத்த இரும்புக் குறைபாடு
* பிறவி நரம்புக் குழலிணைவுப் பிறழ்வு நோய்த்தொகை
* மைலோபைப்ரோசிசு எனப்படும் எலும்புமச்சை புற்றுநோய்
* முதிரா சிவப்பணு இரத்தச்சோகை

மேற்கோள்கள்
-----------

1. ↑  "Ovalocytes/Elliptocytes - LabCE.com, Laboratory Continuing Education". *www.labce.com*. 21 May 2018 அன்று பார்க்கப்பட்டது.
2. ↑  Hirschmann, editors, Douglas C. Tkachuk, Jan V. (2007). *Wintrobe's atlas of clinical hematology*. Philadelphia, PA [etc.]: Lippincott Williams & Wilkins. பன்னாட்டுத் தரப்புத்தக எண்:978-0781770231.
**எல்லெனோட்டோமியி** (*Hellenotamiae*, அட்டிக் கிரேக்கம் : ἑλληνοταμίαι  ) என்பது ஒரு பண்டைய கிரேக்கச் சொல். இது பொதுக் கருவூலர் குழுவைக் குறிக்கிறது.  *எல்லெனோட்டோமியா* ஏதெனியர்களால் நியமிக்கப்பட்ட பத்து நீதிபதிகள் (ஒவ்வொரு பழங்குடிப்பிரிவிலிருந்தும் ஒருவர், தேவைப்பட்டால் தேர்தல் மூலம்) ஆவர். இவர்கள் டெலியன் கூட்டணி நாடுகளின் கப்பம் அல்லது மகமைத் தொகையைப் பெறுவதற்காக, கூட்டணியின் தலைமை நிதி அதிகாரிகளாக இருந்தனர். 

இவர்கள் முதன்முதலில் கிமு 477 இல் நியமிக்கப்பட்டனர். கிரேக்கத்தின் வெவ்வேறு நகர அரசுகள் செலுத்திய மொத்த பணமாக முதலில் 460 டாலெட்டுகள் என நிர்ணயிக்கப்பட்டது. அத்தொகையானது டெலோஸ் தீவில் உள்ள கருவூலத்தில் வைக்கப்பட்டது. இத்தீவு கூட்டணி அரசுகளின் கலந்துரையாடல் கூட்டம் நடக்கும் இடமாக இருந்தது; எல்லெனோடமியாக்கள் நகர அரசுகளிடம் மகமைத் தொகையை வசூலித்தது மட்டுமல்லாமல், இந்த பணத்தின் பாதுகாவலர்களாகவும் இருந்தனர் என்பதில் சந்தேகம் இல்லை, அவை வரலாற்றாளர் செனபோனால் *ஹெலெனோடோமியா (Ἑλληνοταμία*) என அழைக்கப்பட்டது.    

கிமு 454/453  இல் கருவூலம் டெலோசிலிருந்து ஏதென்சுக்கு பெரிக்கிள்ஸ் மாற்றினார்.   கூட்டணி நாடுகளின் அதிகாரத்தின் பேரில் பொதுவான இராணுவ நடவடிக்கையின் போது ஏதெனியன் தளபதிக்கு கருவூலத்தில் இருந்து பணம் வழங்கப்பட்டது. மேலும் கட்டுமானத்திற்காகவும் (எ.கா. அக்ரோபோலிஸ் கட்டிடங்கள்) பணம் வழங்கப்பட்டது. கிமு 411 ஆம் ஆண்டில் ஆட்சிக்கவிழ்க்கப்பட்டு சிலவர் ஆட்சி ஏற்பட்டபோது இருபது எலனோடோமியாவின் குழுவின்ற்கு ஏதென்சின் அரசு கருவூலத்தின் மீதும், டெலியன் கூடணியின் மீதும் அதிகாரம் வழங்கப்பட்டது. 

கிமு 404 இல் பெலோபொன்னேசியர்களால் ஏதென்சு கைப்பற்றப்பட்டவுடன் இந்த அலுவலகம் அகற்றப்பட்டது. சனநாயகம் மீட்டெடுக்கப்பட்ட பிறகு எலனோடாமியா பதவிக்கு மீண்டும் யாரும் நியமிக்கப்படவில்லை.

மேற்கோள்கள்
-----------

1. ↑  In an Old Attic Greek inscription the word is found as ℎελλενοταμίασι: SEG 39:21 (archaic spelling, inflected form).
2. ↑  Smith, William (1870), "Hellenotamiae", in Smith, William (ed.), *Dictionary of Greek and Roman Antiquities*, Boston: Little, Brown and Company, pp. 590–591, 2010-11-19 அன்று மூலம் பரணிடப்பட்டது, 2022-02-27 அன்று பார்க்கப்பட்டது
3. 1 2 3  Gomme, Arnold Wycombe (1996), "hellenotamiai", in Hornblower, Simon (ed.), *Oxford Classical Dictionary*, Oxford: Oxford University Press
4. ↑  Xenophon, *de Vectig.* v. 5
5. ↑  Thucydides, i.95
6. 1 2  Plutarch, *Aristides* 24-25
7. ↑  Andocides, *de Pace* p. 107
8. ↑  Diodorus Siculus, xii. 38
9. ↑  Philipp August Boeckh, *The Public Economy of Athens* p. 176, 2nd ed.
10. ↑  *Corp. Inscrip.* No. 147
**ஜாவளி** (*javali*, *jhāwli*) என்பது நாட்டிய இசைக்குப் பயன்படுத்தப்படும் இசை வடிவம் ஆகும். சிருங்கார சாகித்தியத்தை உடையவையாதலால் சிற்றின்ப உணர்ச்சியைத் தூண்டக் கூடிய வகையில் அமைந்திருக்கும். கேட்டவுடனேயே மனதைக் கவரும் இசையில் அமைந்திருப்பதால் யாவராலும் விரும்பப்படுகின்றது.

அமைப்பு
-------

ஜாவளிகளின் அமைப்பு விறுவிறுப்புள்ளதாக அமைந்திருக்கும். பச்சை சிருங்காரத்தை நாயகன், நாயகி, சகி பாவத்தை வெளிப்படுத்தும் ரீதியில் 19ம் நூற்றாண்டில் தோன்றிய உருப்படிகளே ஜாவளிகள். இது நாட்டிய இசையில் உபயோகிக்கப்படுகின்றது. இதன் அமைப்பானது உற்சாகம் ஊட்டக்கூடியதாகவும் சுலபமானதாகவும் இருக்கும். இதன் நடை சாதாரணமாக மத்திம காலத்தில் அமைந்திருக்கும்.

ஜாவளிகளின் கானக்கிரமம் கிருதியைப் போன்றது. பேச்சு வழக்கமுள்ள மொழியிலேயே இவை இயற்றப்பட்டுள்ளன. தாதுக்கள் சாதாரணமாக மத்திம கால நடையில் இருக்கும்.

அம்சங்கள்
---------

சில ஜாவளிகள் சங்கதிகளுடன் காணப்படுகின்றன. இந்துஸ்தானி இசையில் உள்ள *கஜல்* என்னும் உருப்படி ஜாவளியைப் போன்றதே ஆகும். தெலுங்கு, கன்னடம், முதலிய மொழிகளில் ஜாவளிகள் உள்ளன. ஜாவளியானது பல்லவி, அனுபல்லவி, சரணம் முதலிய அங்கங்களைப் பெற்றுள்ளது.சில ஜாவளிகள் அனுபல்லவி இல்லாமலும் இருக்கின்றன. சாதாரண இராகங்களிலும் ஜாவளிகள் அமைந்துள்ளன எனினும் தேசிய இராகங்களிலும் கவர்ச்சிகரமாக ஜாவளிகள் அமைந்துள்ளன.

ஜாவளி என்னும் இச்சொல் கன்னடச் சொல்லான *ஜாவடி* என்பதிலிருந்தே உதித்துள்ளது. இதன் விளக்கம் என்னவெனில் *ஒரு வகையான தூரசாரமான கவிதை* என்பதாகும்.

ஜாவளிகளை இயற்றியோர்
-------------------

* தர்மபுரி சுப்பராயர்.
* பட்டாபிராமய்யர்.
* பெங்களூர் சந்திரசேகர சாஸ்திரி.
* பட்டணம் சுப்பிரமண்ய அய்யர்.
* இராமநாதபுரம் சிறீனிவாச அய்யங்கார்.
* திருப்பதி நாராயணசாமி.
* ஐதராபாத் வெங்கடகிரியப்பா.
* தஞ்சை சின்னையா
* பெரியசாமித் தூரன்
**பிரக்யா கிரி** (Pragyagiri) என்பது இந்திய மாநிலமான சத்தீஸ்கர் மாநிலத்தின் ராஜ்நந்த்கான் மாவட்டத்தில் டோங்கர்கரின் ஒரு பகுதி ஆகும். இது 300 மீட்டர் (1000 அடிகள்) உயரமுள்ள ஒரு மலையுச்சியியல் அமைந்துள்ளது. கிழக்கு நோக்கி ஒரு பெரிய புத்தர் சிலை கொண்ட புத்த விஹாரா உள்ளது. மலையை நோக்கி 225 படிகள் உள்ளன. பிரக்யாகிரியின் கட்டுமானம் 1998 ஆம் ஆண்டில் பூஜ்ய பதந்த் சங்கரத்ன மானகே (ஜனாதிபதி பன்னியா மெட்டா சங்க இந்தியா) அவர்களால் செய்யப்பட்டது. 1991 முதல் பன்னியா மெட்டா சங்க இந்தியாவிலிருந்து பிரக்யாகிரி டோங்கர்கரில் தம்ம பணிகள் தொடர்கின்றன. முதல் சர்வதேச பெளத்த மாநாடு 1992 பிப்ரவரி 6 அன்று பூஜ்ய பதந்த் சங்கரத்ன மானகேவால் (ஜனாதிபதியின் செய்தி மாதா சங்கம்) நடத்தப்பட்டது. இதுவரை, 25 சர்வதேச பெளத்த மாநாடுகளை பன்னியா மேட்டா சங்கம் ஏற்பாடு செய்துள்ளது.

அமைவிடம்
--------

ராய்ப்பூரிலிருந்து பிலாய், துர்க் மற்றும் ராஜ்நந்த்கான் வழியாக 107 கிலோமீட்டர் தொலைவில் டோங்கர்கர் உள்ளது. டோங்கர்கர் பிரம்மாண்டமான மும்பை நெடுஞ்சாலையில் சரியாக அமைந்திருக்கவில்லை. கல்கத்தா-மும்பை தேசிய நெடுஞ்சாலையிலிருந்து 25 கிலோமீட்டர் முன்னதாக ஒரு விலக்கு ஒன்றில் விலகி ஒற்றை சாலையில் பசுமையான தாவரங்கள் மற்றும் லேசான காடுகள் வழியாக வாகனத்தை வழிநடத்திச் செல்கிறது.

டோங்கர்கரானது மாவட்ட தலைமையகமான ராஜ்நந்த்கானில் இருந்து 40 கி.மீ. தொலைவில் உள்ளது. ராஜ்நந்த்கானில் இருந்து பேருந்துகளால் நன்கு இணைக்கப்பட்டுள்ளது. டோங்கர்கர் இருப்புப்பாதைகளாலும் நன்கு இணைக்கப்பட்டுள்ளது. இது மும்பை - ஹவுரா பிரதானப் பாதையில்  நாக்பூரிலிருந்து 170 கி.மீ தொலைவிலும் மற்றும் 100 ராய்ப்பூரிலிருந்து கி.மீ. தொலைவிலும் அமைந்துள்ளது. அருகிலுள்ள விமான நிலையம் ராய்ப்பூர் சுவாமி விவேகானந்தா விமான நிலையம் ஆகும்.

பிரக்யாகிரி டோங்கர்கரை அடைவதற்கு முன் 1 கி.மீ. தொலைவில் உள்ளது.

குறிப்புகள்
-----------

படத்தொகுப்பு
------------

* புத்தர் சிலைபுத்தர் சிலை
* புத்தர் சிலைபுத்தர் சிலை
* புத்தர் சிலைபுத்தர் சிலை
* நுழைவு வாயில்நுழைவு வாயில்
* தோட்டம்தோட்டம்
* கற்பலகைகற்பலகை
* பிரக்யாகிரிக்கான பாதைபிரக்யாகிரிக்கான பாதை
* 
* பிரக்யாகிரிக்கான படிக்கட்டுகள்பிரக்யாகிரிக்கான படிக்கட்டுகள்
* பாறைகளில் எழுதப்பட்டுள்ள அறிவிப்புகள் பாறைகளில் எழுதப்பட்டுள்ள அறிவிப்புகள்
* தாலாபின் தோற்றம்தாலாபின் தோற்றம்
* பிரக்யாகிரியின் தோற்றம்பிரக்யாகிரியின் தோற்றம்
* தோங்கர்காரிலிருந்து பாம்ப்லேசுவரி ஆலயத்திற்கான பாதைதோங்கர்காரிலிருந்து பாம்ப்லேசுவரி ஆலயத்திற்கான பாதை
* தோங்கர்கார் நகரம்தோங்கர்கார் நகரம்

வெளி இணைப்புகள்
---------------

* ராஜ்நந்த்கானுக்கு சுற்றுப்பயணங்கள்
***ஆழ்வார்*** (*Aalwar*) (About this soundஒலிப்பு (உதவி·தகவல்)) செல்லாவின் இயக்கத்தில் 2007 ஆம் ஆண்டு தைப்பொங்கல் அன்று வெளிவந்த திரைப்படம் ஆகும். இதில் அஜித்குமார் கதாநாயகனாகவும் அசின் கதாநாயகியாகவும் முன்னணி பாத்திரத்தில் நடித்துள்ளனர். சிறீகாந்த் தேவாவினால் இசையுடன் இத்திரைப்படம் உருவாக்கப்பட்டுள்ளது.

திரைக்கதை
---------

கோயில் அர்சகரான சிவா அம்மா மற்றும் தங்கையுடன் பாசமாக வாழும் சிவா பிரசங்கம் ஒன்றில் கடவுள் மனிதவுருவத்தில் அவதாரம் எடுத்தே துன்பங்களை நீக்கி உலகில் இன்பத்தை நிலைநாட்டுவதாகக் கூறியது மனதில் ஆழப்பதிகின்றது. வீடு சென்ற சிவா தன் தாயாரிடமும் இதுபற்றிக் கேட்டக தாயாரும் அப்பா அதற்காகத்தான் சிவா என்று பெயரிட்டுருப்பதாகத் தெரிவிக்கின்றார். பின்னர் சம்பவம் ஒன்றில் தாயாரும் தங்கையும் படுகொலை செய்யப்பட்ட பின்னர் சிவா ஓர் வைத்திய சாலையில் எடுபிடி வேலைசெய்யும் ஒருவராகமாறி தானும் ஓர் அவதாரம் என்ற கொள்கை சிவாவின் மனதில் இடம்பிடித்து வில்லன்களைப் பழிவாங்கும் படலத்தை ஆரம்பித்து ஆசாபாசங்களை எல்லாம் கட்டுப்படுத்தி வைக்கின்றார். இதற்கிடையில் ஹைதராபாத்தில் இருந்து வரும் அசின் சிவா தங்கியிருக்கும் விடுதிக்கு வந்து எவ்வாறு சிவாவின் மனதில் இடம் பிடிக்கின்றார் என்பதே இத்திரைப்படமாகும்.

நடிகர்கள்
---------

* அஜித் குமார் - சிவா
* அசின் - பிரியா
* விவேக்
* மனோரமா
* கீர்த்தி சாவ்லா - மது
* லால்
* ஆதித்யா சிறீவசுதவா
* கீதா
* வின்சென்ட் அசோகன்
* சத்யன்

பாடல்கள்
--------

மேற்கோள்கள்
-----------

வெளி இணைப்புகள்
---------------

* இணையதள திரைப்பட தரவுத்தளத்தில் *ஆழ்வார் (திரைப்படம்)*
* ஆழ்வார் – அதிகாரப்பூர்வ இணையதளம் பரணிடப்பட்டது 2007-01-07 at the வந்தவழி இயந்திரம்
*ABC* முக்கோணத்தின் பிரகார்டு முக்கோணம் கருப்பு நிறத்தில் காட்டப்பட்டுள்ளது. B1 , B2 இரண்டும் *ABC* முக்கோணத்தின் பிரகார்டு புள்ளிகள்.
வடிவவியலில், ஒரு முக்கோணத்தின் ஒரு உச்சி மற்றும் அதற்குரிய பிரகார்டு புள்ளியை இணைக்கும் கோடும், வேறொரு உச்சி மற்றும் அதற்குரிய பிரகார்டு புள்ளியை இணைக்கும் கோடும் வெட்டிக்கொள்ளும் புள்ளியை ஒரு உச்சியாகவும், மற்றும் இதேபோல எடுத்துக்கொள்ளப்பட்ட முக்கோணத்தின் உச்சிகளையும் பிரகார்டு புள்ளிகளையும் வேறுவிதமான இரு சேர்வுகளாக கொண்டு காணப்பட்ட இரு புள்ளிகளையும் இணைத்து வரையப்படும் முக்கோணமே **பிரகார்டு முக்கோணம்** (*Brocard triangle*) ஆகும். இம் முக்கோணம் முதலாவது பிரகார்டு முக்கோணம் எனவும் அழைக்கப்படுகிறது.
பிரகார்டு வட்டமானது பிரகார்டு முக்கோணத்தின் சுற்று வட்டமாக அமைகிறது. பிரெஞ்சு கணிதவியலாளர் ஹென்றி பிரகார்டின் நினைவாக இம்முக்கோணம் பெயரிடப்பட்டுள்ளது.

பட விளக்கம்
-----------

முக்கோணம் *ABC* இன் இரு பிரகார்டு புள்ளிகள் *B*1, B2. 

*A* மற்றும் அதற்குரிய பிரகார்டு புள்ளி *B*1 ஐ இணைக்கும் *AB*1 கோடும் (சிவப்பு), *C* மற்றும் அதற்குரிய பிரகார்டு புள்ளி *B*2 உடன் இணைக்கும் *CB*2 கோடும் (நீலம்) வெட்டிக்கொள்ளும் புள்ளி பிரகார்டு முக்கோணத்தின் ஒரு உச்சியாகவும்,

*C* மற்றும் அதற்குரிய பிரகார்டு புள்ளி *B*1 ஐ இணைக்கும் *CB*1 கோடும் (சிவப்பு), *B* மற்றும் அதற்குரிய பிரகார்டு புள்ளி *B*2 உடன் இணைக்கும் *BB*2 கோடும் (நீலம்) வெட்டிக்கொள்ளும் புள்ளி பிரகார்டு முக்கோணத்தின் இரண்டாவது உச்சியாகவும்,

*B* மற்றும் அதற்குரிய பிரகார்டு புள்ளி *B*1 ஐ இணைக்கும் *BB*1 கோடும் (சிவப்பு), *A* மற்றும் அதற்குரிய பிரகார்டு புள்ளி *B*2 உடன் இணைக்கும் *BA*2 கோடும் (நீலம்) வெட்டிக்கொள்ளும் புள்ளி பிரகார்டு முக்கோணத்தின் மூன்றாவது உச்சியாகவும் உள்ளதைக் காணலாம்.

மேற்கோள்கள்
-----------

1. ↑  Gentry, F. C. (1941), "Analytic geometry of the triangle", *National Mathematics Magazine*, **16**: 127–140, JSTOR 3028804, MR 0006038.
2. ↑  Weisstein, Eric W. "First Brocard Triangle", *MathWorld*.
3. ↑  "Brocard biography". 2018-09-16 அன்று மூலம் பரணிடப்பட்டது. 2015-06-15 அன்று பார்க்கப்பட்டது.
***அண்டாவ காணோம்*** (Andava Kaanom) என்பது சி.வேல்மதி என்ற அறிமுக இயக்குநரால் இயக்கப்பட்ட ஒரு திரைக்கு வராத தமிழ் நகைச்சுவைத் திரைப்படம் ஆகும். இத்திரைப்படத்தில் சிரேயா ரெட்டி முக்கிய கதாபாத்திரத்தில் நடிக்கிறார்.

சுருக்கம்
---------

இந்த படம் சாந்தி என்ற பெண்ணைச் சுற்றியும், ஆண்டா என்ற தனது அன்பான பாத்திரத்தை இழக்கும்போது ஏற்படும் பிரச்சினைகளையும் சுற்றி வருகிறது.

நடிகர்கள்
---------

* சாந்தியாக சிரேயா ரெட்டி
* வினோத் முன்னா
* அருண் சகோதரர்
* நவீனா
* இளையராஜா
* முனிஷ்காந்த்
* அண்டாவாக விஜய் சேதுபதி (குரல் பாத்திரம்)

தயாரிப்பு
---------

இப்படத்தைஇயக்குநர் சுசீந்திரனின் உதவியாளரான வேல்மதி இயக்குகிறார். இத்திரைப்படத்தின் தயாரிப்பு 2014ஆம் ஆண்டில் தொடங்கியது.   அண்டாவ காணோம் திரைப்படத்தில் சிரேயா ரெட்டி முக்கிய கதாபாத்திரத்தில் நடிக்கிறார்; அவர் கடைசியாக பிரியதர்ஷனின் சம் டைம்ஸ் (2018) என்ற தமிழ் திரைப்படத்தில் நடித்தார்.  ஆரம்பத்தில் இத்திரைப்படத்தில் நடிக்க அவர் தயங்கினார். ஆனால், அவரது கணவர் விக்ரம் கிருஷ்ணா மற்றும் மைத்துனர் விஷால் ஆகியோர் படத்தின் திரைக்கதையைக் கேட்டபின் தான் நடிக்க வேண்டும் என்று வற்புறுத்தியதைத் தொடர்ந்து நடிக்க முடிவு செய்தனர். இந்த படத்திற்காக தேனியில் ஒரு களம் அமைக்கப்பட்டுள்ளது மற்றும் தேனி மற்றும் மதுரைப் பகுதியைச் சேர்ந்த பல கிராமவாசிகள் இப்படத்தில் நடிக்கின்றனர்.

ஒலிப்பதிவு
----------

இதற்கு முன்பு *காஞ்சனா 2* (2015) படத்திற்கு இசையமைத்த அஸ்வமித்ரா இசையமைத்துள்ளார்.  மூத்த இசை அமைப்பாளர் கங்கை அமரன் படத்தலைப்பு பாடலைப் பாடுகிறார். 

* "ஓ அன்னன் மாரே" - கங்கை அமரன்
* "குலவி கண்ண" - ஜெயமூர்த்தி, ஸ்ருதி. எஸ்
* "கல்யாணம் கல்யாணம்" - வெல்முருகன், ஸ்ருதி. எஸ்
* "நெருஞ்சி காட்டில்" - வீரமணிதாசன்

வெளியீடு
--------

இந்த படம் முதலில் 29 ஜூன் 2018 க்கு ஒத்திவைக்கப்படுவதற்கு முன்பு 13 ஏப்ரல் 2018 அன்று வெளியிட திட்டமிடப்பட்டது.   படத்தின் வெளியீடு 2018 ஆம் ஆண்டு ஆயுத பூஜையோடு இணைந்து 18 அக்டோபர் 2018 க்கு ஒத்தி வைக்கப்பப்பட்டது.   படத்தின் நிதி சிக்கலில் சிக்கியதைத் தொடர்ந்து முன்பு, ஆகஸ்ட் 28, 2020 அன்று தயாரிப்பு நிறுவனமான OTT தளமான JSK பிரைம் மீடியாவில் வெளியிடப்பட்டது.

மேற்கோள்கள்
-----------

1. 1 2 3  Rao, Subha J. (29 September 2014). "Reddy to make a comeback". *The Hindu*.
2. 1 2  "Sriya Reddy's 'Andava Kaanom' to release on June 29 - Times of India". *The Times of India*.
3. ↑  "AR Murugadoss unveils ‘Andava Kaanom’ teaser". *The Times of India*. 16 September 2018.. பார்த்த நாள்: 18 August 2020.
4. ↑  "‘I washed cars for a living’". *The New Indian Express*. 28 June 2017. .
5. ↑  "Sriya to act with villagers in Andava Kaanom - Times of India". *The Times of India*.
6. ↑  "I didn't want to do something average - Times of India". *The Times of India*.
7. ↑  "Sriya to gift 100 families for Diwali - Times of India". *The Times of India*.
8. ↑  "Music Review: Andava Kaanom - Times of India". *The Times of India*.
9. ↑  "Gangai Amaren records a song for Asvamitra - Times of India". *The Times of India*.
10. ↑  "Sriya Reddy's 'Andava Kaanom' to release on June 29 - Times of India". *The Times of India*.
11. ↑  "Sriya Reddy's Andava Kaanom to release on April 13". *The New Indian Express*.
12. ↑  "'Andava Kaanom' to release on Ayudha Pooja - Times of India". *The Times of India*.
13. ↑  "Sriya Reddy's 'Andava Kaanom' to release on October 18 - Times of India". *The Times of India*.
14. ↑
வடிவவியலில் ஒரு முக்கோணத்தின் **பிரகார்டு வட்டம்** அல்லது **ஏழு-புள்ளி வட்டம்** (*Brocard circle* or *seven-point circle*) என்பது அம் முக்கோணத்தின் சுற்றுவட்ட மையத்தின் வழியாகவும, சமச்சரிவு இடைக்கோடு வழியாகவும் செல்கின்ற வட்டமாகும். இவ்விரு புள்ளிகளையும் இணைக்கும் கோட்டுத்துண்டு பிரகார்டு வட்டத்தின் விட்டமாக இருக்கும். அதாவது இவ்விரு புள்ளிகளை இணைக்கும் கோட்டுத்துண்டின் நடுப்புள்ளியானது பிரகார்டு வட்டத்தின் மையப்புள்ளியாகும்.

முக்கோணத்தின் இரு பிரகார்டு புள்ளிகளும், பிரகார்டு முக்கோணத்தின் மூன்று உச்சிகளும் பிரகார்டு வட்டத்தின் மேலமைகின்றன. பிரகார்டு முக்கோணத்தின் சுற்றுவட்டமாக இவ்வட்டம் உள்ளது. மேலும் இந்த வட்டமும் முதல் லெமாய்ன் வட்டமும் ஒரே மைய வட்டமாகங்களாகும்.

எடுத்துக்கொள்ளப்படும் முக்கோணம் ஒரு சமபக்க முக்கோணமாக இருக்கும் பொழுது அதன் சுற்றுவட்டமையமும் சமச்சரிவு இடைக்கோட்டுச்சந்தியும் ஒரே புள்ளியாக இருக்கும். எனவே சமபக்க முக்கோணத்திற்கு பிரகார்டு வட்டம் ஒரு புள்ளியாக அமைந்து விடும்.

இவ்வட்டத்திற்கு பிரெஞ்சு கணிதவியலாளர் ஹென்றி பிரகார்டின் நினைவாகப் பெயரிடப்பட்டுள்ளது. அவர் இவ்வட்டம் குறித்த ஆய்வுக் கட்டுரையொன்றை 1881 இல் சமர்ப்பித்துள்ளார்.

மேற்கோள்கள்
-----------

1. ↑  Cajori, Florian (1917), *A history of elementary mathematics: with hints on methods of teaching*, The Macmillan company, p. 261.
2. ↑  Honsberger, Ross (1995), *Episodes in Nineteenth and Twentieth Century Euclidean Geometry*, New Mathematical Library, **37**, Cambridge University Press, p. 110, ISBN 9780883856390.
3. ↑  Smart, James R. (1997), *Modern Geometries* (5th ed.), Brooks/Cole, p. 184, ISBN 0-534-35188-3
4. ↑  Guggenbuhl, Laura (1953), "Henri Brocard and the geometry of the triangle", *The Mathematical Gazette*, **37** (322): 241–243, JSTOR 3610034.
5. ↑  O'Connor, John J.; Robertson, Edmund F. "Henri Brocard", *MacTutor History of Mathematics archive*, புனித ஆண்ட்ரூசு பல்கலைக்கழகம்.

வெளியிணைப்புகள்
---------------

* Weisstein, Eric W. "Brocard Circle", *MathWorld*.
**துரத்திப் பிடி** எனும் விளையாட்டை இதனைச் சிறுவர் சிறுமியர் ஆகிய இருவரும் தனித்தனிக் குழுவாகவும், சேர்ந்து விளையாடும் குழுவாகவும் இருந்துகொண்டு விளையாடுவர்.

சிறுவர்
கால் கவட்டைக்குள் கையை விட்டு மூக்கைப் பிடித்துக்கொண்டு நின்றால் தொடக்கூடாது.
சிறுமியர்
கும்பிட்டுக்கொண்டு நின்றால் தொடக்கூடாது
இருபால் சிறுவர்களும்
உட்கார்ந்துகொண்டிருப்பவரைத் தொடக்கூடாது
ஒற்றைக் காலில் நிற்பவரைத் தொடக்கூடாது
என்றெல்லாம் வரன்முறை வைத்துக்கொண்டு தொட்டு விளையாடும் ஆட்டம் இது.

தொடப்பட்டவர் தொடுபவராக மாறி விளையாட்டு தொடரும். சுவையான திளைப்பு விளையாட்டு இது.

மேலும் பார்க்க
--------------

* தமிழர் விளையாட்டுகள் (அண்மைய காலம்)

காட்சிப்படங்கள்
---------------

* சிறுமியர் கும்பிட்ட நிலையில் நிற்கும்போது தொடக்கூடாதுசிறுமியர் கும்பிட்ட நிலையில் நிற்கும்போது தொடக்கூடாது
* சிறுவர் இவ்வாறு நிற்கும்போது தொடக்கூடாது.சிறுவர் இவ்வாறு நிற்கும்போது தொடக்கூடாது.
* உட்கார்ந்துகொண்டிருப்பவரைத் தொடக்கூடாது.உட்கார்ந்துகொண்டிருப்பவரைத் தொடக்கூடாது.
* ஒற்றைக் காலில் நிற்பவரைத் தொடக்கூடாதுஒற்றைக் காலில் நிற்பவரைத் தொடக்கூடாது

கருவிநூல்
---------

* கே. வி. ராமச்சந்திரன், (தமிழாக்கம்), (மூலம்) எஸ். கே. கோவிந்தராஜுலு & திருமதி. டி. ஜே. ஜோசப், *பொழுதுபோக்கு விளையாட்டுகள்*, அருணோதயம் வெளியீடு, 1959
பண்டிதர் **பிரகாச வீர சாஸ்திரி** (30 திசம்பர் 1923 – 23 நவம்பர் 1977) என்பவர் ஒரு சமஸ்கிருத அறிஞரும் ஆர்ய சமாஜ இயக்கத் தலைவர்களுள் ஒருவரும் முன்னாள் நாடாளுமன்ற உறுப்பினரும் ஆவார்.

வாழ்க்கை
--------

உத்தரப்பிரதேச மாநிலத்தின் முராதாபாத் பகுதியில் பிறந்த இவர்  இளம் வயதிலேயே அரசியலில் ஆர்வம் கொண்டிருந்தார். ஆக்ரா பல்கலைக்கழகத்தில் முதுகலைப் பட்டம் பெற்ற இவர் சம்பூர்ணானந்த் சமசுகிருதப் பல்கலைக் கழகத்தில் சாஸ்திரி பட்டம் பெற்றார். 1958 ஆம் ஆண்டு சுயேட்சையாக நாடாளுமன்ற மக்களவைக்குத் தேர்வு செய்யப்பட்டார். தான் மறையும் வரையில் மக்களைவையிலும் மாநிலங்களவையிலும் உறுப்பினராக இவர் பணியாற்றியது குறிப்பிடத்தக்கது.

பேச்சுத் திறன்
--------------

சாஸ்திரி தன்னுடைய வீரம் செறிந்த பேச்சு நடைக்குப் பெயர் பெற்றவர். ஐக்கிய நாடுகள் அவையில் முதன் முதலில் இந்தியில் பேசிய இந்தியர் இவரே. இரண்டாமவர் அடல் பிகாரி வாஜ்பாய் ஆவார். ஆங்கிலம் அலுவல் மொழியாக அறிவிக்கப்பட்ட போது சாஸ்திரி அதனைக் கடுமையாக எதிர்த்தார்.

சமயப் பணி
---------

சாஸ்திரி ஆரிய சமாஜ இயக்கத்தின் தீவிரமான தொண்டராக விளங்கினார்.  மக்களவையில் கட்டாய மதமாற்றத்தைத் தடுக்கும் சமய பாதுகாப்புச் சட்டத்தை இவர் 1960 ஆம் ஆண்டு முன்மொழிந்தார்.

இரயில் விபத்து
--------------

இவர் ஒரு இரயில் விபத்தில் உயிரிழந்தார்.

மேற்கோள்கள்
-----------

1. ↑  "Government Member Roster - Fourth Lok Sabha Member Roster". 6 May 2007 அன்று பார்க்கப்பட்டது.
2. ↑  Election Commission of New Delhi (1962). "Key Highlights on General Elections, 1962 to the Third Lokh Sabha" (PDF). 5 ஜூலை 2007 அன்று மூலம் (PDF) பரணிடப்பட்டது. 6 May 2007 அன்று பார்க்கப்பட்டது.
3. ↑  Brigadier Chitranjan Sawant, VSM (22 February 2002). "The Triumph at Tankara". Aryasamaj Online Database. 2 ஜூலை 2007 அன்று மூலம் பரணிடப்பட்டது. 6 May 2007 அன்று பார்க்கப்பட்டது.
முதலாம் பௌத்த சங்கத்தில் கலந்து கொண்டவர்கள், ராஜகிரகம், நவ ஜேடவனம், சரவாசி ஓவியம்  

 முதல் பௌத்த மாநாடு நடந்த சப்தபர்னி குகை, ராஜகிரகம், பிகார், இந்தியா
**முதல் பௌத்த சங்கம்**, கௌதம புத்தர் கிமு 483ல் பரிநிர்வாணம் அடைந்த பிறகு, புத்தரின் தலைமைச் சீடரான மகாகாசியபர் தலைமையில் கிமு 543ல் மகதப் பேரரசர் அஜாதசத்ருவின் ஆதரவில், இந்தியாவின் பிகார் மாநிலத்தில் உள்ள ராஜகிரகத்தில் நடைபெற்றது. 

முதல் பௌத்த சங்கக் கூட்டத்தில், புத்தரின் முதன்மைச் சீடர்கள் உட்பட ஏறத்தாழ 500 அருகதர்கள் கலந்து கொண்டனர்.
முதல் பௌத்த சங்கக் கூட்டத்தில் கௌதம புத்தரின் பல்வேறுபட்ட போதனைகளை சுத்தபிடகம் , அபிதம்மபிடகம், மற்றும் விநயபிடகம் என மூன்று தலைப்புகளில் புத்தரின் முதன்மைச் சீடர்களான ஆனந்தர், மகாகாசியபர் மற்று உபாலி ஆகியோர் தொகுத்தனர். இம்மூன்று தொகுப்புகளைச் சேர்த்து திரிபிடகம் என்று அழைப்பர். இதுவே பௌத்தர்களின் மூலமான புனித நூல் ஆகும். 

மேலும் பௌத்த விகாரையில் வசிக்கும் பிக்குகள் மற்றும் பிக்குணிகளின் நடத்தைகளை நெறிப்படுத்துவதற்கும் மற்றும் பௌத்த உபாசகர்கள் இல்லற வாழ்வில் கடைபிடிக்க வேண்டிய அறங்களையும் நெறிப்படுத்துவதற்குமான விதிகளை வகுப்பதே இதன் முக்கிய நோக்கமாக இருந்தது.

இதனையும் காண்க
--------------

* பௌத்த சங்கம்
* இரண்டாம் பௌத்த சங்கம்
* மூன்றாம் பௌத்த சங்கம்
* நான்காம் பௌத்த சங்கம்
* ஐந்தாம் பௌத்த சங்கம்
* ஆறாம் பௌத்த சங்கம்

மேற்கோள்கள்
-----------

1. ↑  The First Buddhist Council
2. ↑  The First Buddhist Council
[*தொடர்பிழந்த இணைப்பு*]
3. ↑  Sutta Pitaka
4. ↑  Abhidhamma Pitaka
5. ↑  Vinaya Pitaka
6. ↑  "Buddhist Books and Texts: Canon and Canonization." Lewis Lancaster, *Encyclopedia of Religion, 2nd edition*, pg 1252

வெளி இணைப்புகள்
---------------

* The First Buddhist Council
**அறவழி தன்முனைப்பாக்கம்** என்பது ஒருவர் தனது நலத்துக்காக, நன்மைக்காக செயற்படுவதே அறமாகும் எனும் ஒரு மெய்யியல் நிலைப்பாடு ஆகும். ஒருவர் தனது இலாபத்துக்காகச் செயற்பட்டால், அவர் நல்வழியில் செயற்படுகிறார் என்றும், அந்த நடவடிக்கை சரியானது என்றும் இந்த கொள்கை கூறுகிறது.

தன்னலம் என்றால் என்ன
--------------------

இன்பம் தருவதே நலம் என்றும், நல் வாழ்க்கை நலம், அதிகாரம் அறிவு அல்லது ஆத்மீக நலம் என்றும் தன்னலம் என்பது தொடர்பாக வெவ்வேறு கருத்துக்கள் உண்டு.

விருப்பப்படி செய்யலாமா
----------------------

அறவழி தன்முனைப்பாக்கம் ஒருவர் தாம் விரும்பவதையே எப்போதும் செய்ய வேண்டும் என்று கூறவில்லை. ஒருவருக்கு சொட்டுத் தேன் விருப்பமாக இருக்கலாம், ஆனால் அது அவர் உடல் நலனுக்கு கேடாக இருக்கும். ஒருவருக்கு காலை நித்திரை கொள்வது விருப்பமாக இருக்கலாம், அதனால் அவர் வேலை கெடலாம். பிறருக்கு ஒருபோது ஒத்துழைக்காமல் விட்டால், தேவைப்படும் போது அவர்கள் உங்களுக்கு உதவ மாட்டார்கள். எனவே குறுகிய காலத்தில் இன்பத்தை தேடி செயற்படுவது, ஒருவருடைய நெடுங்கால நலத்துக்கு தீங்காக அமையலாம்.

மேற்கோள்கள்
-----------

1. ↑  Theodore Schick, Jr. & Lewis Vaughn. 2002. Doing Philosophy: An Introducton to Thought Experiments. Toronto: Mc Graw Hill. பக்கங்கள்: 324-325